text: Video: Storken er stadig i Ravsted
  26 marts 2016 kl. 07.57
  En TV SYD-seer har lørdag morgen spottet en stork på en mark ved Ravsted.
  Storken er kommet til Sønderjylland.
  Fredag eftermiddag fik TV SYD-seer Hanne Æbeløe sig lidt af en overraskelse, da hun trillede ind i sin indkørsel, hvor der sad en stork på naboens hustag. Det var første gang i år, storken blev spottet i det syd- og sønderjyske, men lørdag morgen skete det så igen.
  TV SYD-seer Flemming Bossen filmede storken på visit i marken bag sin have i Ravsted lørdag morgen omkring klokken 7.30. Det tyder altså på, at storken har ”taget en overnatning” i den lille sønderjyske landsby.
  Se Flemming Bossens video af storken her, hvor man blandt andet kan se storken flyve:
  Fredag klokken 10 blev storken også set i Tinglev. Her var Nikka Friis Jørgensen hurtig med kameraet:
  
  